طبعا معظمنا متخيل أن القرآن هو ده بس الي نزل من الله عز وجل على سيدنا محمد صل اللّه عليه 
وسلم بالقراءة الي نحنا بنق رأهاء ده للأسف غلط! 

معظم المسلمين فاكرين أن القراءة الي نحنا بنقرأها هي دي بس الي الله عز وجل أنزهها بردو ده 
غلط! وقليل من المسلمين الي يعرفوا أن مفيش قرآن واحد نزلء ده فيه 7 من القرآن نزلواء حلقة 
النهاردة فيها صدمات من العيار الثقيل» بس مهما كان ثبت رجلك! 

بسم الله والحمد للهء والصلاة والسلام على رسول الله صلى الله عليه وعلى آله وصحبه وسلم» 
أهلا وسهلا ومرحبا بكم في حلقة جديدة أو ال حلقة الثانية من الموسم الثاني من برا مجكم ثبت 
رجلك. 

حلقة النهاردة يا جماعة حنتكلم فيها عن القرآن» قرآن الكثير من المسلمين ما يعرفوش غير 
الصفحات الي بيقلبوها في المصحف لا يقرأوا القرآن في شهر رمضان» لكن القرآن له قصة كبيرة 
إن شاء الله النهاردة حنتكلم عنهاء فتبدأ قصة القرآن قبل ما نتكلم عن القرآن وقبل ما ينزل 
القرآن. 

في حاجة اسمها لمجات اللغة العربية» قريش كانت تعتبر عاصمة العرب لأن فيها مركز الحج الي 
هو الكعبة وكان كل العرب يجو لمكة علشان يحجو فكانت لجة قريش مفهومة لكل العرب» لكن 
مش كل العرب يقدروا يتكلموا هجة قريش» وإنم| كل منطقة وكل قبيلة كان يبقى ليها هجة معينة 
زي ما موجود عندنا دلوقت مثلا في مصرء القاهرة ل هجتها للهجة عامة كل الي برا مصر يقدر يسمع 


ويفهم أهل القاهرة لكن كل منطقة في مصر لها هجتها الخاصة ما مينفعش نجبرهم أنهم يتكلموا 


هجة العاصمة القاهرة لأن مش حيقروا فهتبقى صعبة على لسانهم مع أنهم بيسمعوها ويفهموها 
كويس لكن بتبقى صعبة على لساهم» نفس الكلام بالنسبة لجزيرة العرب قريش كانت هي 
العاصمة» لسان قريش كان مفهوم لكل القبائل العربية» لكن كل قبيلة عربية كان يبقى ليها حرف 
أو لسان أو هجة معينة بيتكلموا بيهاء ما بين العرب كانت اللهجة اسمها حرف يعني حرف قريش 
حرف يثرب حرف بني خزوم حرف بني كنانة حرف هذيل حرف سبأء المقدمة دي حتسعفنا بفهم 
بعد ما نزل القرآن وتعدد اللأحرف. 

بداية الله عز وجل أنزل القرآن وأمر نبيه صلى الله عليه وسلم أن هو يبلغ القرآن ويبلغ الدعوة 
لين؟ لأهل قريش فكان نزل القرآن في بداية الأمر بحرف واحد هو حرف قريش» لكن بعد كدة 
الله عز وجل أمر نبيه صلى الله عليه وسلم أن هو يبتدي يعرض الإسلام ويعرض الدعوة على 
القبائل الأخرى في موسم الحج فبدأ النبي صلى الله عليه وسلم يعرض فعلا القرآن على القبائل 
الثانية وبدأت الناس نصدق وتآمن بنبوة النبي صلى الله عليه وسلم وتآمن بالقرآن» لكن القرآن 
هيبقى على لسانهم صعب لأنه بحرف قريش» النبي صل الله عليه وآله وصحبه وسلم أدرك 
المشكلة دي وطلب من الله عز وجل تخفيف على الأمة أن ينزل القرآن بحرف آخر ليخفف على 
القرّاءء الله عز وجل استجاب للنبي صل الله عليه وسلم وبدأ ينزل القرآن على حرف آخرء النبي 
صلى الله عليه وسلم طلب تاني فاستجاب اللّه» طلب تالت فاستجاب اللّه» حتى وصلت الأحرف 


الى نزل ا القرآن سبعة أحرف. 


يبقى في الأصل الأحرف هي اختلاف في اللهجات» لكن عز وجل وهو بينزل القرآن بالأحرف 
المختلفة أو الأحرف المتعددة» الله عز وجل اقتضت حكمته أنه ينزل القرآن با حرف الثاني مع 
بعض الاختلافات في الوحي نفسه» بمعنى بعض القبائل ما تقدرش تقول تعال عندهم هلم» 
بعض القبائل معندهمش هلم عندهم أقبل» لو سمعوها هيفهموها بس في استخدامهم ما بينهم 
وما بين بعض ما بيستخدموش اللفظ الفلاني بيستخدموا اللفظ الثاني. 

الله عز وجل أنزل القرآن فيه بعض الاختلافات اللي زي كده فينزل القرآن بحرف معين فيه كلمة 
بتستخدمها القبيلة المعينة وينزل بحرف تاني فيه كلمة تانية بتستخدمها القبيلة الثانية» واللّه عز 
وجل اقتضت حكمته أنه يعدد للمشركين الأحرف ويعدد هم الكلمات المنزلة باختلافات ما بينهاء 
إما إن هي الاختلافات دي تزود المعنى أو يكون نفس المعنى بس بكلمة تانية بحسب قبيلة تانية. 
يبقى كده فهمنا إن ما منزلش على حرف واحد إن| نزل على سبعة أحرف» وأن الأحرف دي كان 
فيها اختلافات من الله عز وجل تعدد للألفاظ بحسب زيادة المعنى أو نفس المعنى بس بحسب 
اختلاف القبائل» فيبقى كده الأحرف القرآنية هي ايه؟ هي تعدد نزول الوحي القرآني لسبع مرات 
ببعض الاختلافات في الألفاظء الله عز وجل أوحى بها تسهيلا على أمه النبي محمد صل اللّه عليه 
وسلم» لكن بنأكد يا جماعة إن الأحرف السبعة كلها قرآن وكلها وحي من الرحمن» مش معنى كده 
يا جماعة إن الأحرف هي سبع هجات.» لا هي متضمنة للهجات كتير جدا بعض العلماء عداها 
أربعين لحجة, لكن الأحرف السبعة هي الاختلافات ما بين الآيات بحسب النزول من الله عز 


وجل» بحسب الوحي من الله عز وجل. 


طيب إيه أنواع الاختلافات في الأحرف؟ 
الاختلاف الأول اختلاف في تصريف الأساء: يعني ايه؟ يعني اسم معين مرة يجي مفرد مرة يجي 
مثنى مرة يجي جمع على حسب ما الله عز وجل ينزل» مثال مثلا قول الله عز وجل في سورة المعارج 


والذين هم لأماناتهم وعهدهم راعون. لأماناتهم» في حرف تاني يبجي لأمانتهم. 


الاختلاف الثاني أو النوع الثاني من اختلافات الأحرف اختلاف تصريف الأفعال: يعني مثلا فعل 
يجيء مرة ومبني للمعلوم المرة الثانية بيجي مبني للمجهولء مرة يبجي ماضي مرة ييجي مضارع»› 
مرة ييجي أمر. 

مثال على ذلك قول الله عز وجل في سورة سب قالوا ربنا باعد بين أسفارنا فهم هنا بيطلبوا من الله 
عز وجل إنه يباعد بين أسفارهم. نزل حرف ثاني هذه الآية يقول الله عز وجل قالوا ربنا باعد بين 
أسفارناء كآن الله عز وجل يقول أن الله استجاب لهم دعوتهم. 

كذلك قول الله عز وجل في سورة البقرة واتخذوا من مقام إبراهيم مصلى بفعل الأمر واتخذواء ثم 
بعد ذلك في حرف آخر الله عز وجل أثبت أنهم استجابوا فقال واتحذوا من مقام إبراهيم مصلى. 

النوع التالت يا جماعة في اختلافات الأحرف هو اختلاف وجوه الأعراب: يعني مثلا كلمة تيجي 
في مرة مرفوعة تيجي في مرة ثانية منصوبة تيجي في مرة الثة جبجرورة بحسب موقعها من الجملة 


والكل التصريفات صحيحة؛ مثال على ذلك قول الله عز وجل في سورة البروج ذو العرش 


المجيد» المجيد هنا نزلت في حرف بالضم كأنها صفة لذو العرش ونزلت في حرف تاني بالخفض 
اللي هو الكسر كأنها صفة للعرش نفسه فذو العرش المجيدٍ وذو العرش المجيد. 

طبعا اختلاف الآأعراب ده بيزود المعنى ويثري المعنى» الاختلافات مش اختلافات تضاد هي 
اختلافات تكامل واختلافات إثراء للمعنى. 

الاختلاف الرابع يا جماعة هو الاختلاف بالنقص الزيادة: ايه ده! فيه نقص وزيادة في القرآن؟ مش 
نقص وزيادة من القرآن» الله عز وجل نزل الآية بصورة معينة ونزل نفس الآية بزيادة بعض 
الكلمات البسيطة» زي مثلا قول الله عز وجل في سورة التوبة تجري تحتها الأنهار» وتجري من تحتها 
الأنمار زي قول الله عز وجل إن الله غني ميد إن الله هو الغني الحميدء زي قول الله عز وجل 
وما خلق الذكر والأنثى والذكر والأنثى. ايه ده؟ هو ينفع في القرآن في حاجات ناقصة؟ معنى كده 
إن القرآن ناقص؟ لا طبعا مش هو ده المقصود خالص» إحنا بنقول إن عز وجل نزل الآية بحرف 
معين في كلمات معينة ونزل نفس الآية مرة تانية بزيادة بعض الكلمات البسيطة» طبعا زيادة 
الكلمات دي من الله عز وجل ومش مؤثرة في المعنى. 

الاختلاف الخامس هو اختلاف التقديم والتأخير: يعني مثلا قول الله عز وجل وجاء سكرة 
الموت بالحق نزلت في حرف تاني وجاءت سكرة الحق بالموت. 


وقول الله عز وجل في سورة ال عمران وقاتلوا وقتلوا في حرف تاني وقتلوا وقاتلوا. 


الاختلاف في السادس يا جماعة ما بين الأحرف هو الاختلاف في الإبدال: زي ما تكلمنا في الأول 
إن هجة معينة أو قبيلة معينة ما تقدرش تقول لفظ معين فالله عز وجل بينزل الآية بلفظ معين 
وبعدين بيغير اللفظ ده بلفظ تاني يبقى سهل على التانيين. 

زي مثلا قول الله عز وجل وانظر إلى العظام كيف ننشزها نفس الآية نزلت في حرف تاني كيف 
ننشرها. كذلك قول الله عز وجل فتبينوا في نفس الآية في حرف تاني فتثبتوا. 

الاختلاف السابع والأخير وبكده تتم الأحرف السبعة هو الاختلاف ما بين اللهجات: يعني مثلا 
هجة قبيلة بيقولوا موسّى بالفتح كده» ولهجة تانية في قبيلة تانية بيقولوا موسى فالله عز وجل ينزل 
القرآن» جبريل يقرأه على النبي محمد صل الله عليه وسلم بلفظ موسّى وينزل مرة أخرى جبريل 
يقرأه على النبي محمد صل الله عليه وسلم بلفظ موسى» الحرف ده من الله والحرف ده من اللّه. 
وزي ما قلنا في أول الفيديو إن اللهجات اللي في القرآن مش سبع هجات بسء إن| ذكر الإمام 
الواسطي في كتابه الكنز في القراءات العشر إن القرآن يتضمن أكثر من أربعين لهجة. 

يبقى كده اللي هنطلع به من الحلقة النهاردة: رقم واحد إن الأحرف القرآنية هي تعدد في النزول 
للوحي المنزل وليس في تناقل اللفظ يعني مش أنا مثلا غلطت وانا بنقل القرآن فقلت موسى 
عشان آنا كانت هجتي كده فالقرآن اتغير بقراءتي! لاء القرآن نزل من الله عز وجل على جبريل» 
جبريل قرأه على النبي محمد صل الله عليه وسلم بالاختلافات المذكورة» يبقى كده يا جماعة رقم 


واحد الأحرف هي تعدد في الوحي المنزل يعني الأحرف كلها وحي. 


رقم اثنين إن الاختلافات ما بين الأحرف إما اختلاف لفظ ومن غير تغيير في المعنى وإما انه بيتم 
تغيير المعنى فعلا لكن تغيير بزيادة ثراء للمعنى وليس باختلاف تضاد. 

وزي ما عرضنا يا جماعة إن الاختلافات ما بين الأحرف إما في الأساء ما بين التذكير والتأنيث أو 
ما بين الأفراد والتثنية والجمع» وإما في الأفعال ما بين مبني للمعلوم ومبني للمجهول» مضارع. 
ماضي» أمر. وإما في أوجه الإعراب. وإما في التقديم والتأخير وإما في الزيادة والنقصان وإما 


بالإبدال وإما بقراءة بحسب طريقة قرية معينة أو قبيلة معينة. 


طيب بعد كده احنا اتكلمنا على إن الأحرف دي كلها نزلت علشان تسهل على المسلمين القراءةت 
النبي صلى الله عليه وسلم بدأ يقرأ القرآن بسبعة أحرف» طيب هل الصحابة كلهم تلقوا السبع 
أحرف من النبي صل الله عليه وسلم؟ أكيد لاء النبي صلى الله عليه وسلم كان بيقف يقرا في 
صلاة فيقرأ بحرف معين فاللي واقفين في الصلاة يتلقوا الآيات دي من النبي بالحرف الفلاني 

يقة القراءة الفلانية» فييجي بعد كده كل واحد منهم يقف في صلاة تانية مع النبي صل الله 
عليه وسلم أو يقعد في حلقة ذكر وحلقة تحفيظ قرآن فالنبي يعلمه قراءة تانية بحرف تاني هيبقى في 
الآخر كل واحد من الصحابة طلع بمجموعة من الآيات بحرف معين» فيبقى القرآن كله بالنسبة 
له مجموعة من الحرف الفلاني ده والآيات دي بالحرف الفلاني والآيات دي بالحرف الفلاني 
والآيات دي بالحرف الفلاني» فهنا تبتدي تظهر معنا حاجة اسمها القراءة» ايه القراءة دي بقى؟ 
الصحابي وهو بيجي يقرأ على تلاميذه أو بيقراً حتى مع نفسه وعلى آهل بيته» كان بيقر القرآن 


بحسب ما سمعه من النبي صل الله عليه وسلم فبيقراً بحسب تعدد الأحرف يبقى القراءة 


الواحدة فيها أحرف متعددة بحسب ما سمعها الصحابي من النبي صل الله عليه وسلم» فيبقى 
الاختلاف ما بين الأحرف وما بين القراءات الأحرف هي تعدد أوجه الوحي المنزل بالاختلافات 
فيهاء لكن القراءة هي قراءة القرآن كله أو تأدية القرآن كله بأحرف مجمعة. 

كفاية كده النهاردة عليكم» الجزئية بتاعة الاختلاف ما بين الأحرف والقراءات» الجزئية دي مهمة 
جدا وجزئية القراءات هنبتدي نتكلم فيها إن شاء الله في الحلقة اللي جاية» وهنتكلم عن كيفية 
حفظ القرآن النهاردة كنا بتتكلم عن كيفية نزول القرآن نزل بالسبع أحرف وإن القرآن مش هو 
بس القرآن اللي موجود المصحف اللي معنا أو اللي احنا بنقرأه دلوقتي» لأن احنا بنقرأ بقراءة معينة 
لكن في قراءات تانية موجودة بتشتمل على بعض الأحرف اللي ما قرأناش بها في قرائتنا الحالية. 
لكن القراءات اللي موجودة دلوقتي كلها هنتكلم عنها المرة الجاية وهنتكلم عن طريقة حفظ 
القرآن سواء بطريقة القراءات أو بطريقة النقل المصحفي. 


